Ruth Fuchs

Ruth Fuchs (o.s. Gamm, s. 14. joulukuuta 1946 Egeln, Saksa – 20. syyskuuta 2023 Jena, Thüringen, Saksa) oli saksalainen keihäänheittäjä ja poliitikko. Hän edusti urheilu-urallaan Itä-Saksaa ja voitti kahdesti olympiakultaa.

Fuchs voitti naisten keihäänheiton olympiakultaa Münchenissä 1972 ja Montrealissa 1976 sekä sijoittui Moskovan 1980 olympialaisissa kahdeksanneksi. Hän teki kuusi kertaa keihäänheiton maailmanennätyksen vuosina 1972–1980, parhaana ennätystuloksenaan 69,96 m. Hän saavutti pronssimitalin Helsingin EM-kilpailuissa 1971 sekä Euroopan mestaruuden Roomassa 1974 ja Prahassa 1978.

Fuchs siirtyi politiikkaan urheilu-uransa jälkeen. Hän oli Saksan liittopäivillä Demokraattisen sosialismin puolueen (nyk. Vasemmisto) edustajana vuodet 1990 ja 1992–2002.

Lähteet 

Itäsaksalaiset keihäänheittäjät
Itäsaksalaiset olympiavoittajat
Saksalaiset poliitikot
Vuonna 1946 syntyneet
Vuonna 2023 kuolleet